         ROMÂNIA                                                                                  

     JUDEŢUL IAŞI                                       

MUNICIPIUL PAŞCANI                                                                     

CONSILIUL LOCAL                                                            

H O T Ă R Â R E 
privind aprobarea  Ghidurilor  de  finanţare nerambursabila  din  fondurile publice  ale municipiului Paşcani,   alocate pentru sustinerea  unor activitati  nonprofit  de interes general
Consiliul Local al municipiului Paşcani, judeţul Iaşi;

Având în vedere raportul de specialitate nr.  500 din  15.01.2009, întocmit de Compartimentul Sport, Cultură, Culte din cadrul Primăriei municipiului Paşcani, prin care se propune aprobarea Ghidurilor  de finanţare nerambursabilă alocate de la bugetul local al municipiului Paşcani, pentru susţinerea unor activităţi nonprofit de interes general;
În conformitate cu prevederile Legii nr. 273/2006, privind finanţele publice locale, modificata si completata,  precum şi ale Legii nr. 350/2005, privind regimul finanţărilor nerambursabile din fonduri publice alocate pentru activităţi nonprofit de interes general, cu modificarile si completarile ulterioare;
În temeiul Ordonanţei nr. 51 din 11 august 1998, privind îmbunătăţirea sistemului de finanţare a programelor şi proiectelor culturale,  cu modificarile si completarile ulterioare;
Având în vedere Ordinul nr.130 din 28 martie 2006, privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti;

În baza prevederilor Ordonanţei Guvernului nr. 82 din 30 august 2001, privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări şi completări prin Legea nr.125 din 18 martie 2002;
În conformitate cu prevederile  art 36 alin (1), alin (2) lit.d), alin. (6) lit.a) punctele 1, 2, 3, 4, 5, 6, 9, 10, 19 lit.c), ale alin.(9), precum şi ale art. 45 alin (1) din Legea 215 din 23 aprilie 2001, privind administraţia publică locală, republicată, cu modificările şi completările ulterioare;
In temeiul art. 45 alin (1) din Legea 215 din 23 aprilie 2001, privind administraţia publică locală, republicată, cu modificările şi completările ulterioare, 
H O T Ă R Ă Ş T E:
              Art. 1   Se aprobă  Ghidul solicitantului, pentru acordarea de finanţare nerambursabilă a programelor, proiectelor şi acţiunilor culturale, iniţiate şi organizate de orice persoană fizică sau juridică de drept public sau privat, română sau străină, autorizată, respectiv înfiinţată în condiţiile legii române ori străine, după caz, care depune o ofertă culturală în Municipiul Paşcani, conform Anexei A, parte integranta din prezenta hotarare.
     Art. 2   Se aprobă Ghidul Solicitantului, pentru acordarea de finanţare nerambursabilă din fondurile publice ale municipiului Paşcani, privind Cultele Religioase, conform Anexei B, parte integranta  din  prezenta hotărâre.
      Art. 3 Se aprobă Ghidul Solicitantului, pentru acordarea de finanţare nerambursabilă din fondurile publice ale municipiului Paşcani, în vederea susţinerii de Proiecte Sportive, conform  Anexei C,  parte integranta din prezenta hotarare.
Art. 4  Se constituie Comisia de evaluare şi selecţie a proiectelor  a proiectelor de finantarea nerambursabila, conform  ghidurilor de finantare, prin dispozitai primarului.
      Art. 5   Se împuterniceşte Primarul municipiului Paşcani să semneze contractele de finanaţare nerambursabilă.
     Art. 6   Prezenta hotărâre va fi dusă la îndeplinire de către Primarul municipiului Paşcani, Serviciul Buget, Financiar, Contabilitate, Compartimentul  Sport, Cultură, Culte, Comisia de evaluare şi selecţie a proiectelor, programelor, acţiunilor şi activităţilor nonprofit de interes general, potrivit prevederilor art.4  si art.5 din prezenta hotărâre.
     
     Art. 7   Serviciul administraţie publică locală va comunica în copie prezenta hotărâre:

· Institutiei  Prefectului judeţului Iaşi;

· Primarului municipiului Paşcani;

· Compartimentul Sport, Cultură, Culte;

· Serviciu Buget, Finanaciar, Contabilitate;

· Mass-media.
PREŞEDINTE DE ŞEDINŢĂ,                                                                                Contrasemnează,

Consilier,    
AFLOROAEI DIONISIE                                                                                            SECRETAR,
                                                                                                                                  MIRCEA ZUZAN

